Държавен вестник, бр. 101, 2020 г., стр. 29

БРОЙ  101	
Д Ъ Р Ж А В Е Н  В Е С Т Н И К 	
СТР.  29  
(2) Планови са проверките, утвърдени с 
плана за инспекционната дейност и могат 
да бъдат:
1. комплексна – на цялостната дейност 
на структура или на структурно звено на 
Службата;
2. тематична – по дейности, процеси или 
функции, осъществявани в една или няколко 
структури;
3. последваща (контролна) – за отстраня-
ване на констатирани слабости и изпълнени-
ето на утвърдени предложения от предишни 
проверки.
(3) Извънплановите (внезапните) проверки 
могат да бъдат:
1. по конкретен повод;
2. по постъпили сигнали, жалби и предло-
жения от физически или юридически лица. 
(4) При необходимост за извършване на 
проверките могат да бъдат привличани и 
външни експерти. 
Чл. 28. (1) За извършване на планова про-
верка инспекторът изготвя план-график, който 
се утвърждава от директора на Службата.
(2) По решение на директора на Службата 
преди извършването на проверката извадка от 
план-графика се изпраща на проверяваната 
структура. 
(3) При подготовката за извършването на 
проверката се изучава обектът на контрол, 
като при необходимост се изискват документи 
и справки от проверяваната структура.
(4) За периода на проверката членовете на 
комисията изпълняват поставените задачи от 
инспектора.
(5) След приключване на проверката ин-
спекторът може да информира ръководителя 
на проверяваната структура за направените 
констатации.
(6) За резултатите от проверката всеки 
член на комисията изготвя констативен про-
токол, който съдържа: констатации относно 
състоянието на обекта на проверка, анализ 
на констатациите, степента на съответствие с 
изискванията на нормативната уредба, допус-
нати несъответствия или слабости, изводи и 
предложения за отстраняването им. Конста-
тивният протокол не подлежи на изменение 
и допълнение от други длъжностни лица.
(7) За резултатите от проверката се изготвя 
доклад, който съдържа: въведение, фактически 
констатации, изводи и предложения.
(8) Докладът се подписва от инспектора 
и членовете на комисията и се представя на 
директора на Службата.
(9) Утвърденият от директора на Службата 
доклад се изпраща на ръководителя на прове-
ряваната структура за сведение и изпълнение. 
(10) Ръководителят на проверяваната струк-
тура е длъжен в указания в доклада срок да 
уведоми писмено директора на Службата за 
предприетите мерки.
Чл. 29. При извънпланови (внезапни) про-
верки не се прилагат разпоредбите на чл. 28, 
ал. 1 – 3.
Чл. 30. Ръководителите на структури и на 
подчинените им структурни звена са длъжни 
да осигурят необходимите документи и условия 
за извършване на проверките.
Чл. 31. За всяка проверка инспекторът 
изготвя досие, което съдържа:
1. основанието за проверката;
2. план-график за извършване на провер-
ката; 
3. документите, получени и съставени в хода 
на проверката, в т.ч. констативните протоколи 
на членовете на комисията;
4. доклада до директора на Службата за 
резултатите от проверката;
5. докладите на ръководителите на про-
веряваните структури относно изпълнението 
на утвърдените от директора на Службата 
предложения.
Раздел V
Финансов контрольор
Чл. 32. (1) Финансовият контрольор на 
Службата е пряко подчинен на директора.
(2) Финансовият контрольор има следните 
отговорности:
1. осъществява предварителен контрол 
за законосъобразност на всички документи, 
свързани с финансовата дейност в Службата, 
с изключение на разходите и дейностите за 
специфични цели;
2. извършва предварителен контрол за зако-
носъобразност при провеждане на процедури 
за възлагане на обществени поръчки по Закона 
за обществените поръчки, касаещи доставки 
на стоки и услуги по изпълнението на Един-
ния финансов план за материално-техническо 
осигуряване на Службата и строителство и 
строителни услуги по Единния поименен 
списък за строителство и строителни услуги 
на Службата;
3. извършва проверки на материалноот-
говорните лица в структурите на Службата 
по отношение на събирането, съхраняването, 
разходването и отчитането на поверените им 
активи;
4. документира резултатите от извършените 
проверки, като изготвя доклади до директора 
на Службата;
5. осъществява методическо ръководство 
и контрол на дейността на финансовия кон-
трольор в подчиненото военно формирование.
(3) Директорът на Службата със свой акт 
определя вътрешни правила за предварителен 
контрол.
(4) Директорът на Службата определя 
длъжности, на които служителите изпълняват 
и функциите на финансов контрольор по ал. 2 
при отсъствие на титуляря.